o
Derek Princei teenistus
Leia esiteks Piibli selgroog
Osa 2/4
Katkust ehk haigustest on statistikat.
Üks neist on AIDS. Aastal 2000 oli maailmas
vähemalt 100 miljonit nakatunut.
Asfrika on probleemseim piirkond, seal rahvaarv langeb kiiresti.
Suremus on kõrge. Muud nuhtlused,
mis tulevad tagasi ja lisanduvad,
on tuberkuloos, malaaria ja koolera.
Kõiki neid haigusi ei suudeta isegi mitte kontrollida.
Maavärinate statistika on aga selgeim ja kõige šokeerivam.
Üle 6 -pallised maavärinaid oli 1950-ndatel 9,
1960-ndatel 13.
1970-ndatel 51 ja 1980-ndatel 86 ja
1990-ndate algusaastatel 100
Kordan numbreid, kuna need on niivõrd selged ja vaieldamatud.
1950-ndatel 9, 1960-ndatel 13,
1970-ndatel 51, 1980-ndatel 86 ja
1990-ndatel neljal algusaastal üle 100.
Mainisin ka, et 1993. a. oli maailmas 34 sõda.
Vaevalt, et meid peetakse fanaatikuteks ja häirekella helistajaks,
kui väidame, et sünnitusvalud on alanud.
Matteuse 24. ptk. on määrava tähendusega sõna "siis".
See esineb 9x Matteuse 24. peatükis
ja veel 9 korda Matteuse 25. peatükis
ehk kokku 18 korda Jeesuse jutus.
Sõna "siis" kirjeldab seda, kuidas sündmused üksteisele järgnevad.
Jeesuse kõne iseloom on süstemaatiline,
Ta kirjeldab sündmusi põhjalikult.
Loeme salmi Matteuse 24:9.
Oleme juba sünnitusvaludes ja tekstis esineb võtmesõna " siis".
"Siis antakse teid ahistusse ja teid tapetakse ja te saate
kõigi rahvaste vihaaluseks minu nime pärast."
Keda ta mõtleb sõna "teie " all?
Keeleteaduslikult pole see korrektne, kuid "teid" tähistab meid.
Mõistate? Sünnitusvalude selles faasis pannakse meid, kristlasi,
Jeesuse järgijaid, ahistusse ja meid tapetakse ja kõik rahvad
vihkavad meid Jeesuse nime tõttu.
Salm 10:"Ja siis pahandavad paljud ja
reedavad üksteist ja vihkavad üksteist."
Kes "paljud"? Paljud kristlased.
Miks nad reedavad üksteist? Et päästa oma elu.
See on juba aastaid toiminud Hiinas, Nõukogude Liidu ja moslemimaades.
Fakt, et seda pole veel meie riigis juhtunud,
ei tähenda, et see ei toimu mujal maailmas.
Mõne aja pärast toimub see ka siin.
Palutakse ärkamist, ka mina palun seda.
kuid arvan, et kui koguduses on ärkamine, siis kõigepealt
märgatakse seda, kui palju maailm meid vihkab.
Kui palute ärkamist, pidage see meeles.
Matteuse 24:11:"Ja palju valeprohveteid tõuseb ja need eksitavad paljusid."
Kõik, mida nimetame kultuseks, on valeprohvetlusega seotud.
Viimasel ajal on tekkinud tohutul määral kultuseid.
Kahuks peab tõdema, et osad valeprohvetid ei tule
mitte väljastpoolt kogudust, vaid koguduse seest.
Olen uurinud Jeremia elu ja imestasin, kui sain teada, et
Juuda suguharu ajaloo lõpus oli maal vaid üks tõeline
prohvet -Jeremia ja mitmeid valeprohveteid.
See oli selle tõestuseks, et rahvas oli lõpliku karistuse ja kohtu eel.
Valeprohvetite pehmed sõnad kuulutasid rahu, mistõttu
paljud kurdistasid oma kõrvad Jeremia õigetele sõnadele,
mis kuulutasid peagi lähenevat hävitust.
Olen kuulnud paljusid prohveteid igasugu asju lubamas,
kuid midagi neist ei sünni.
Kui inimene prohveteerib ja seda ei sünni, on ta valeprohvet.
Ta võib kauneid sõnu ritta seada,
kuid Moosese seaduse alusel tuleks see inimene hukata.
Kui see seadus oleks veel jõus, oleks inimesi palju vähem.
Olen alati ütelnud, et tõeline prohvet rõhutab meeleparandust.
Maailm ja kogudus on olukorras,
kus meeleparandust on hädasti vaja.
Prohvet võib öelda meeldivaid sõnu,
andes tuleviku kohta "roosilise pildi",
kuid kui ta ei õhuta üles meeleparandust, pole ta tõenäoliselt tõeline prohvet.
Salm 12:"Ja kui ülekohus võtab võimust, jahtub paljude armastus."
Kes need " paljud" on? Kristlased.
Kreekakeelne sõna " agape" tähendab kristlikku armastust.
See ei ole maailmalik armastus.
Kristlaste armastus jaheneb ülekohtu surve all.
Seadusetus või ülekohus toidab armastusetust.
Meie ümber on tänapäeval nii palju ülekohut, et
see muudab me südamed kõvaks. Võibolla ütleme:
"Me ei saa seda muuta. Mis kasu on vastuhakust?
Miks see peaks meid huvitama? Meie peame enda eest hoolitsema."
See ongi armastusetus!
Kas nõustute väitega, et Ameerika on ülekohtu lõksus kinni?
Olime Rutiga hiljuti ühes tuntud USA hotellis, mis
kuulub ülemaailmsesse hotelliketti.
Olime ühes uures USA linnas.
Kui tulime hotellituppa, märkasime seinal olevat " Reisija 10 käsku".
Me ei olnud ei New Yorgis, Miamis ega Los Angelesis.
Loen need kümme käsku, sest need peegeldavad seadusetust.
1) Kontrolli, kellele avad oma hotellitoa ukse.
Kui inimene väidab end olevat teenindav personal, helista
hotelli vastuvõttu ja tee kindlaks, et inimesel on luba tuppa tulla ja
ka põhjus, miks ta tuppa siseneb.
2) Tulles hotelli tagasi hilja öösel, kasuta alati peaust.
Tee kindlaks, et parkimisplatsil ei toimu midagi imelikku.
3) Kui oled hotellitoas, sulge uks hoolega ja lukusta see.
Kontrolli, et uks oleks lukus.
4) Avalikes kohtades ära kunagi hoia toavõtit nähtaval kohal,
ära hoia võtit restoranilaual, ujumisbasseini ääres või
kohtades, kust seda on kerge varastada.
5) Suurte rahasummade ja kallite ehete eksponeerimine
meelitab vargaid ligi.
6) Ära kutsu võõraid inimesi hotellituppa.
7) Väärtuslikke esemeid hoia hotelli seifis.
8) Ära jäta väärtuslikke esemeid autosse.
9) Kontrolli, et klaasuksed, liuguksed ja aknad ning
hotellitoa uks oleksid lukustatud.
10) Kui märkad midagi kahtlast, informeeri hotelli juhtkonda.
Minule räägib see Ameerika hetkeolukorra kohta palju.
Ma räägin hinnatud hotellist, mille nime kõik teavad.
Kõik see tunnistab, et elame kontrollimatus seadusetuses.
Kas teate, miks? Kuna on palju halbu inimesi.
Seadusekaitsjad (politsei jne) saavad ühiskonda kaitsa juhul,
kui enamik inimesi on seadusekuulekad.
Kui enamik on seaduserikkujad, ei saa politsei seadust ellu viia.
Probleem ei tulene politseist, vaid inimestest, seadusetusest.
Jätkame salmist 13: "Aga kes peab vastu lõpuni, see pääseb."
Kreeka keeles kõlab see täpsemini:
"Kes on lõpuni vastu pidanud, see pääseb."
Oled nüüd päästetud, tänu Jumalale, kuid
kui tahad jääda sellesse päästesse,
pead vastu pidama.
On vaid üks viis õppida vastupidavust.
Kas tead, kuidas? Olles vastupidav.
Seetõttu on osad teist vastupidavad, kuna Jumal valmistab teid
selleks, mis seisab ees. Ärge virisege!
Jaakobus: "Pidage lausa rõõmuks, mu vennad, kui satute
mitmesugustesse kiusatustesse,
kuna teate, et usu läbikatsumine teeb kannatlikuks.
Kannatlikkus olgu täiuslik, et oleksite täiuslikud ja
terviklikud ega oleks teis midagi vajaka."
Kui tahate olla täiuslikud, olge vastupidavad,
see viib tulemuseni. See on ellujäämise võti.
Luuka evangeeliumis räägib Jeesus sama.
Luuka 21:19: "Oma vastupidavusega kannatustes te pärite oma hinge."
Tõlge pole päris täpne.
Ütleksin: oma vastupidavusega ostate endale elu.
Hinge päästmise hinnaks on vastupidavus.
Kes lõpuni vastu peab, pääseb.
Oled praegu päästetud, kuid et olla jätkuvalt päästetud,
peab olema vastupidav. Meid on selgelt hoiatatud.
Vaatasime Jeesuse kõnes olevaid lõpuaja märke (mitmuses).
Kuid Jeesus pole veel vastanud küsimusele:
"Mis on selle maailmalõpu märgiks (1 märk)?"
Salmis 14 on see märk. See on väga tähtis.
Jeesuselt küsiti otse ja Ta vastas otse.
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Millal tuleb lõpp? Siis, kui Kuningriigi evangeelium on kuulutatud igale
maale tunnistuseks, kogu maailmale.
St. et tõeline initsiatiiv maailmaajaloos pole poliitikute,
sõjaväejuhatajate ja teadlaste, vaid koguduse käes.
Sest vaid koguduses on isikuid, kes saavad
kuulutada Kuningriigi evangeeliumi.
Rõõmutsen Jeesuse sõnadest "Kuningriigi evangeelium."
Ta ei rääkinud mingist pehmest humanistlikust teooriast,
vaid samast evangeeliumist, mida Tema ja apostlid kuulutasid.
Sama sõnumit tuleb kuulutada kõikjal maailmas
tunnistuseks kõikidele rahvastele. Kelle vastutusest siin räägitakse?
Öelge uuesti. Meie omast. Nüüd te tunnistate endi vastu.
See ülesanne paneb meid tohutu vastutuse alla, kui mõtleme
õnnetuste, kannatuste, haiguste, viha, sõdade ja vaesuse peale,
mida tänapäev on täis ja mida tuleb aina juurde.
Kui me ei tee oma osa otsekohe,
saame vastutavaks põhjuseta kasvava kannatuse eest.
Loodetavasti peate seda meeles.
Ütlen seda kogu hingest.
Ausalt öeldes motiveerib see kirjakoht Rutti ja mind:
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Võtame oma vastutust tõsiselt. Üks meie kuulutustöö motosid on:
"Õpetada õpetamatuid, jõuda eraldatuteni!"
Ilmutuse raamatu 7. ptk. näeme, kui paljud saavad enne lõppu päästetud.
Ilmutuse 7:9. kirjeldab Johannes:
"Pärast seda nägin: suur rahvahulk, keda ükski ei suutnud loendada,
kõigist paganahõimudest ja suguharudest ja rahvastest ja keeltest seisis trooni ees
ning Talle ees, valged rüüd üll ja palmioksad käes.
Nad hüüdsid suure häälega: "Pääste on meie Jumalal,
kes istub Troonil, ja Tallel!"
Rahvast on palju. Nad on kõik päästetud usu
kaudu Jeesusesse Kristusesse, Jumala Talle.
Neid oli kõikidest maadest, rahvastest, hõimudest ja keeltest.
Teiste sõnadega, enne kui lõpp tuleb,
peab pääsenute hulgas olema vähemalt üks esindaja
kõikidest maadest, rahvastest, hõimudest ja keeltest.
Usun, et põhjus on selles, et Jumal-Isa kinnitab Oma Poja au.
Kuna Jeesus tahtis kogu inimkonna eest kannatada,
ei lase Jumal maailmalõpul enne tulla,
kui igast rahvast, maast ja keelest
on vähemalt üks esindaja, kes on päästetud.
Pääste tuleb Jeesuse, Jumala Talle kaudu.
Mille jaoks sa elad?
Kas sa taotled kerget elu,
alati paremat töökohta, kõrgemat palka,
suuremat maja, ilusamat autot?
Või kas sa elad selle jaoks, et Kuningriigi evangeeliumi
kuulutataks igal pool maailmas, tunnistuseks kõikidele rahvastele?
Usun, et kui seisame Kristuse kohtujärje ees,
kus saame igal juhul seisma, küsib Ta igaühelt:
"Kuidas aitasid sina kaasa evangeeliumi kuulutamisele
kõigile rahvastele?" Igaüks saab teha midagi.
Jeesus ütles, et lõikust on küllaga, kuid töötegijaid vähe.
Mida Ta ütles järgmisena?
"Paluge siis lõikuse isandat..."
Igaüks võib palvetada ja olete süüdi, kui te ei palveta.
Enamus meist saab anda.
Vaadates täna maailma, mille rahvaarv on üle 5 biljoni inimese,
siis võrreldes paljudega oleme me rikkad.
"Kuidas nii?", küsite. Kuna meil on voodi.
Me ei pea magama vaiba või põranda peal.
Võime valida oma toitu ja seda on piisavalt.
Probleemiks on pigem see, et osadel on liiga palju süüa.
Maailmas on miljoneid inimesi, kellel selliseid privileege pole.
Olen elanud nendega inimestega koos.
Mida sa teed oma rahaga? See pole minu vastutusala.
Kas raiskate seda mõttetule mugavusele, kui miljonid nälgivad?
Mitte ainult füüsilises, vaid ka vaimses näljas,
kuna neil puudub Eluleib!
Minu arvates on see Piibli sügavamaid kirjakohti.
"Ja seda Kuningriigi evangeeliumi kuulutatakse kogu ilmamaale,
"tunnistuseks kõigile rahvastele, ja siis tuleb lõpp."
Rõõmutsen, et Jeesus ütles, et evangeeliumi saab kuulutatama.
Ja seda kuulutatakse, kuna Issand ütles nii.
Kas seisame üks päev Jumala ees ja ütleme:
"Sorry, aga ma ei võtnud seda salmi tõsiselt.
Jätkasin oma elu ja keskendusin enda jaoks olulistele asjadele."
See on äärmiselt tähtis! Ma ei taha seda lõpmatuseni rääkida,
kuid see oleks teie suhtes vale, kui ma ei võtaks teemat üles.
Matteuse 24:15.
Nüüd tuleme Jeesuse jutu dramaatilisse punkti.
Salmis 14 rõhutati kogu maailma ja kõiki rahvaid.
Salm 15 osutab maa-alale Vahemere idakaldal,
mida ekslikult Palestiinaks kutsutakse.
Palestiina tähendab vilistide maad.
See pole vilistide, vaid Iisraeli maa!
Jumal andis maa Aabrahamile ja tema järglastele,
Iisakile ja Jaakobile ja tema järglastele igavese lepinguga.
See saab nende omaks!
Meil on põhjust mõelda, kuidas sellesse suhtuda.
Minu arvates neutraalne hoiak ei kõlba kuskile.
Olen araablastega koos elanud ja adopteerinud araablasest tütre,
kes on üks imelisemaid kristlasi, keda ma tean.
Mis puutub selle väikese maa-ala omandusse, on see
Jumala Sõna alusel täiesti ja lõplikult selge.
Maa pärivad need, kelledele see on lubatud.
Kuid enne seda saab olema palju valu ja vaeva.
Kas te üldse kunagi juutide pärast palvetate?
Ma ei ole juut, kuid mu naine on juut.
Enne usule tulemist ma ei hoolinud juutidest.
Olin tüüpiline paganast intellektuaal.
Ma pole kunagi olnud Hitleri poolel,
mõtlesin, et midagi imelikku peab juutides olema, et neid ei sallita.
Kui sain päästetud, täitusin Püha Vaimuga.
Selleks ei kulunud 6 kuud.
Siis Ta andis mulle Püha Vaimu annid,
selleks ei kulunud 6 kuud.
Sain kõik ühes paketis.
Alati keeltes rääkides sain ka tõlgitsuse.
Väsisin ja küsisin Jumalalt: "Kas niimoodi peangi tegema?"
Ta vastas: "Ei, sinä oled juhiistmel. Tee nii, nagu tahad."
Kuid paar kuud läks nii, et iga kord kui sain tõlgitsuse,
oli see: "Mina olen Aabrahami, Iisaki ja Jaakobi Issand, Jumal."
Ütlesin endale:"Ja siis?"
Mõne aja pärast mõistsin, et Ta on
Aabrahami, Iisaki ja Jaakobi Jumal,
kes rääkis hämmastavaid asju 2 Moosese 3:15:
"Jahve, teie vanemate Jumal, Aabrahami Jumal, Iisaki Jumal ja Jaakobi Jumal...
see on igavesti mu nimi ja nõnda peab mind hüütama põlvest põlve!"
Hämmastav, et Kõikvõimas Jumal tahab, et
Teda tuntaks kolme mehe Jumalana igavesti.
Peame võtma seda tõsiselt. Jumal mäletab oma Sõna.
Meie võime unustada, kuid Tema ei unusta.
Ütlen veel midagi, mida ma ei plaaninud öelda,
kuid Jumal tahab, et ütleksin seda.
Johannese 4:22 Jeesus ütleb:
"sest pääste tuleb juutidelt."
Kui sa pole juut, nagu minagi pole,
siis mõista, et me võlgneme kõik vaimsed õnnistused
ühele rahvale-juutidele.
Ilma juutideta poleks patriarhe, prohveteid, apostleid,
ei Piiblit ega Vabastajat!
On aeg hakata maksma võlga tagasi.
Kahjuks on kirik teinud aastasadu täpselt vastupidist.
Olles aastasadu eelarvamusega, on kirik lisanud seda võlga
pahatahtlikkuse ja tihti ka avatud tagakiusuga.
Kas keegi teist on kunagi püüdnud rääkida juutidele Jeesusest?
Tihti osutub takistuseks reserveerituse müür.
Teil on hea teada, miks.
Sellepärast, et ajalugu tundvate juutide jaoks
on vaenlane nr.1 kristlik kirik.
See võib šokeerida, kuid see on tõsi.
Juudid võivad tuua sellele mitmeid ajaloolisi põhjendusi.
Jätkame oma teemaga.
Salmis 15 muutub rõhuasetus. Jeesus ütleb:
"Kui te siis näete pühakojas seisvat hävituse koletist,
millest prohvet Taaniel on rääkinud - lugeja mõtelgu sellele!"
On põhjust mõelda, mis see tähendab. Paulus kirjutab Roomlastele 11:25-26:
"et Iisraelile on osaliselt tulnud paadumus, kuni paganate täiskogus on sisse astunud,
ja nõnda pääseb lõpuks kogu Iisrael,"
Jumalal on plaan.
Nüüd oleme plaani selles faasis,
et on aeg koguda suur lõikus paganarahvastest.
Kui lõikus on lõplikult korjatud, saab terve Iisrael päästetud.
Mitte see Iisrael, keda nüüd näeme,
vaid see jäänus, keda Jumal on valinud.
See, et nii paljud juudid usuvad Jeesust kui oma Messiast,
on märk sellest, et oleme siirdumas ühest ajastust teise.
Paganate ajastust aega, mil Iisrael on jälle juhtiv rahvas ja
Jumala esindaja kõikide maailma riikide seas.
Kõik see on kätketud salmidesse, mida just lugesime.
Mis on siis "hävituse koletis"? Selle kohta on lõputult teooriaid.
Mulle meenub üks sõber, kes ütles:
"Mida ma teha saan, kui mul on õigus?"
Minu arvates on hävituse koletis Antikristuse ilmumine.
Paarkümmend aastat tagasi arvasin, et Antikristus on väga kaugel.
Peaaegu et naersin neile, kes mõtlesid sellele.
Nüüd on Antikristus väga lähedal.
Mis on "püha paik"?
Minu meelest pole kahtlustki, et see on Jeruusalemma templi ala.
Viitan sellele kahe Piibli kirjakohaga.
1 Kuningate 9:3. räägib Jumal Saalomonile peale seda,
kui ta oli ehitanud samale alale Jumala templi.
Tõlge: Lemme-Getter Bogatkin